Gustav Adolf Bauer
Store norske leksikon,Historie,Verdens historie og samtidshistorie,Europa,Tysklands historie,Tysklands historie fra 1918 til 1933
Gustav Adolf Bauer var en tysk politiker og fagforeningsleder. Han var Tysklands rikskansler (statsminister) fra 1919 til 1920.
I 1912 ble Bauer medlem av riksdagen som moderat sosialdemokrat. Han ble medlem av prins Max' regjering i 1918 og av ministeriet Philipp Scheidemann i 1919. Bauer ble rikskansler i juni 1919 med det mandat å undertegne freden i Versailles. Han gikk av som rikskansler i 1920 etter det såkalte Kapp-kuppet (da Wolfgang Kapp forsøkte å styrte den nyopprettede Weimarrepublikken).Senere, i Joseph Wirths første regjering, var Bauer samferdselsminister og dessuten minister for statens eiendeler (Reichschatzminister). I Wirths andre regjering var Bauer Reichschatzminister og i tillegg visekansler. Les mer i Store norske leksikon Sozialdemokratische Partei Deutchlands (SPD) Weimarrepublikken Tysklands historie rikskanslere i Tyskland